**ΤΟ ΧΑΜΕΝΟ ΙΕΡΟ**

**Παρουσίαση διαφανειών**

**Υλικό συζήτησης***Συγγραφή: Caterina Martini*

**Εισαγωγή**

 **[SLIDE 1]** Παρουσίαση και εισαγωγή.
Ανακάλυψη ενός ναού της Αρτέμιδος από την Ελβετική Αρχαιολογική Σχολή στην Ελλάδα μετά από έναν αιώνα ερευνών. Η πιο μεγάλη ανακάλυψη των τελευταίων 20 ετών! Διάθεση διάχυσης αυτής της ανακάλυψης στο μαθητικό και το γενικό κοινό.

**Η πόλη της Ερέτριας

[SLIDE 2]** Πού βρίσκεται η Εύβοια;

* Πολύ κοντά στην Αττική/Αθήνα
* Δεύτερο μεγαλύτερο νησί στην Ελλάδα μετά την Κρήτη
* Πολλές φόρες ξεχνάμε ότι πρόκειται για νησί μιας και είναι τόσο κοντά στη στεριά

Σήμερα ενώνεται με τη ξηρά με μία γέφυρα, η οποία προφανώς δεν θα υπήρχε στην Αρχαιότητα.

**[SLIDE 3]**

* Πάνω σε αυτό το νησί υπάρχουν διάφορες μεγάλες πόλεις: Ιστιαία, Χαλκίδα, Κάρυστος
* Κάθε μία από αυτές, όπως όλες οι πόλεις στην αρχαία Ελλάδα, κατέχουν μία χωρική επικράτεια
* Ερέτρια: κατέχει μία επικράτεια από τις πιο μεγάλες της αρχαίας Ελλάδας.

**[SLIDE 4]** Το πρόβλημα είναι, όπως είδαμε, ότι η πόλη είναι πολύ κοντά στην Αθήνα. Και όταν, τη δεκαετία του 1960, οι Έλληνες είδαν το βιοτικό τους επίπεδο να ανεβαίνει, πολλοί από αυτούς έσπευσαν να χτίσουν παραθαλάσσιες εξοχικές κατοικίες. Επομένως, η αρχαία τοποθεσία της Ερέτριας έγινε περιζήτητη, καθώς σε μία ώρα με αυτοκίνητο μπορούσαν να φτάσουν στον προορισμό τους. Τα αρχαία κατάλοιπα ήταν σχεδόν αόρατα και η νεότερη πόλη χτισμένη σχεδόν πάνω στην αρχαία. Πάνω στο χάρτη της σημερινής πόλης σημειώσαμε με λευκό χρώμα, τα αρχαία τείχη, την οχύρωση δηλαδή της πόλης.

**[SLIDE 5]** Η σύγχρονη πόλη συνεπώς οικοδομήθηκε ακριβώς στην ίδια θέση με αυτήν της αρχαίας. Εξαιτίας αυτού του γεγονότος πολλά αρχαία κατάλοιπα βγήκαν την ίδια στιγμή στο φως, δηλαδή κατά τις εκσκαφικές εργασίες για την ανέγερση κατοικιών. Το πρόβλημα είναι ότι το ελληνικό κράτος δυσκολευόταν να συμβαδίσει με τις αρχαιολογικές ανασκαφές. Για το λόγο αυτόν, στράφηκαν προς τους ιστορικούς τους συμμάχους, τις μεγάλες ξένες Σχολές, οι οποίες είχαν ήδη εγκατασταθεί και δραστηριοποιηθεί σε ελληνικό έδαφος: Γαλλική, Αμερικάνικη, Βρετανική, Γερμανική. Όλες αυτές όμως οι Σχολές ήταν ήδη απασχολημένες με την έρευνα των δικών τους αρχαιολογικών θέσεων. Την ίδια αυτή περίοδο, μία αρχαιολόγος ελβετικής καταγωγής, η Λιλή Καΐλ (Lily Kahil), σύζυγος ενός γνωστού αρχαιολόγου, εργαζόταν στην Αθήνα. Το ελληνικό κράτος την προσέγγισε για της ζητήσει αν η Ελβετική Συνομοσπονδία, που ακόμη δεν είχε εγκαταστήσει τη Σχολή της στην Ελλάδα, θα ενδιαφερόταν να έρθει να ανασκάψει. Έντονο ενδιαφέρον της Ελβετίας → σύσταση της Ελβετικής Αρχαιολογικής Σχολής στην Ελλάδα!

Σημείωση: για τη διενέργεια ανασκαφής σε ελληνικό έδαφος απαιτούταν πρόσκληση από το ελληνικό κράτος.

**[SLIDE 6]** Στα αριστερά: κάτοψη της πόλης από αέρος, με πορτοκαλί χρώμα, οι ήδη ανεσκαμμένες αρχαιότητες. Στα δεξιά, κάτοψη της αρχαίας πόλης.

**[SLIDE 7]** Αποστολές της ΕΑΣΕ και του ελληνικού κράτους:

1. Παρουσία που να επιτρέπει της επίβλεψη των ανακαλύψεων (μαζί με τις ελληνικές αρχές)
2. Εντοπισμός καταλοίπων και ανασκαφή
3. Μελέτη καταλοίπων και σχετικού υλικού
4. Διατήρηση των ανακαλύψεων και ανάδειξη αρχαιολογικών θέσεων και αντικειμένων.

Διάχυση των γνώσεων από τα ευρήματα στις ανασκαφές

**[SLIDE 8]** Προκειμένου να αναδειχθούν οι αρχαιολογικές ανακαλύψεις στοπεδίο→ ανεγέρθηκε ένα μουσείο. Στο μουσείο εκτίθενται παρά μόνο ελάχιστα από τα ευρήματα (τα πιο χαρακτηριστικά, τα πιο σημαντικά, τα πιο εντυπωσιακά).

 **[SLIDE 9]** Αλλά στην πραγματικότητα υπάρχουν πολλά περισσότερα διαθέσιμα αντικείμενα στις αποθήκες του μουσείου: όλα είναι ταξινομημένα, τακτοποιημένα και καταγεγραμμένα, ώστε να μπορούν να εντοπίζονται με ευκολία!

→ μουσειακές αποθήκες: χώρος όπου δουλεύουν οι αρχαιολόγοι

 → παρατηρούμε ότι δεν απομένει πολύς χώρος ακόμη, τόσες είναι οι ανακαλύψεις!

**[SLIDE 10]** Για την υποδοχή των μελετητών, υπάρχει ένας χώρος φιλοξενίας. Για να καταστεί αυτό εφικτό, η πόλη της Ερέτριας έχει παραχωρήσει στην ΕΑΣΕ το κτίριο του παλιού Δημαρχείου ως χώρο διαμονής, το οποίο βρίσκεται κοντά στο μουσείο.

**Σύντομη ιστορία της Ερέτριας**

Φυσικά η ιστορία της Ελλάδας δεν περιορίζεται στον Παρθενώνα, στα μεγάλα αγάλματα και τα αγγεία με ερυθρές παραστάσεις. Η ελληνική Αρχαιότητα ξεκινάει από τον 9ο αιώνα π.Χ. ως τον 1ο αιώνα μ.Χ. με την κατάκτηση από τους Ρωμαίους. Επομένως μιλάμε για μία περίοδο δέκα αιώνων ιστορίας. Για να κάνουμε μια παραλληλία με τη σημερινή εποχή, η περίοδος αυτή πήγαινε πίσω ως την Αναγέννηση! Ακολουθεί μία σύντομη παρουσίαση της ιστορίας της Ερέτριας.

**[SLIDE 11]** Εάν θέλαμε να μιλήσουμε για όλες τις αρχαιολογικές ανακαλύψεις που έχουν γίνει στην πόλη θα χρειαζόμασταν πάρα πολύ χρόνο. Για να διατρέξουμε την ιστορία της Ερέτριας, θα αρκεστούμε απλά να σκιαγραφήσουμε την ιστορία του κεντρικού ιερού της πόλης: αυτό του Δαφνηφόρου Απόλλωνα, αυτού που κυριολεκτικά φέρει τις δάφνες. Ο Απόλλωνας ήταν ο θεός του φωτός, των Τεχνών και της Μουσικής. Ο Απόλλωνας «που φέρει τις δάφνες» ήταν ένας θεός κατακτητής και εκπολιτιστής. Οι Ερετριείς ήταν σπουδαίοι θαλασσοπόροι και είχαν ιδρύσει πολλές αποικίες (κυρίως στη Νότια Ιταλία). Συνεπώς ο Απόλλωνας ήταν ακριβώς σαν και αυτούς: αυτός που έφερε τον ελληνικό πολιτισμό στις αποικίες που ίδρυσαν.

**[SLIDE 12]** Πολύ παλιός ναός με πολλές μετατροπές στο πέρασμα του χρόνου. Εδώ βλέπουμε μία κάτοψη της ανασκαφής. Με μαύρο χρώμα βλέπουμε καθαρά το χτισμένο με λίθους με και μαρμάρινη κιονοστοιχία ναό της αρχαϊκής περιόδου. Επίσης, με κόκκινο βλέπουμε, όλα τα κατάλοιπα που διατηρούνται σήμερα πριν το μεγάλο μαρμάρινο ναό.

 **[SLIDE 13]**

* Η ιστορία της Ερέτριας πηγαίνει πίσω στον 9ο αιώνα π.Χ., καθιστώντας την μία από τις αρχαιότερες πόλεις στον αρχαίο κόσμο. Τον 9ο αιώνα είναι ακριβώς η στιγμή που τοποθετείται ιστορικά ο Όμηρος και τα μεγάλα έπη (Οδύσσεια, Ιλιάδα). Συνεπώς είμαστε στις απαρχές του ελληνικού πολιτισμού.
* Ονομασία αυτής της περιόδου: γεωμετρική (=είδος διακόσμησης των αγγείων της εποχής)
* Αυτή τη στιγμή, δεν γνωρίζουμε ακόμη αν υπήρχε ναός αφιερωμένος στον Απόλλωνα.
* Ιδού τι μορφή θα είχε ο ναός γύρω στα 800 π.Χ.
* Βρισκόμαστε ακόμη μακριά από τους μεγάλους μαρμάρινους μνημειακούς ναούς. Επρόκειτο για μικρούς οίκους φτιαγμένους από χώμα και ξύλο, με αχυρένιες στέγες. Αυτού του τύπου οι ναοί έχουν αφήσει λίγα μόνο ίχνη.

Τα ευρήματα που έχουν έρθει στο φως δεν μας επιτρέπουν να επιβεβαιώσουμε αν επρόκειτο για λατρευτικό τόπο.

**[SLIDE 14]** Πρέπει να περιμένουμε κάποια χρόνια για να επιβεβαιώσουμε ότι πρόκειται σίγουρα για ένα ναό. Γύρω στο 700 π.Χ. ανεγέρθηκε ένα ιδιαίτερο μακρύ κτίριο (*εκατόμπεδος*, οικοδόμημα μήκους 100 ποδιών). Πώς όμως να ξέρουμε ότι πρόκειται για τόπο λατρείας; Χάρη σε ένα μικρών διαστάσεων τετράγωνο κτίσμα ακριβώς μπροστά του: ένα βωμό. Ο βωμός ήταν ο τόπος όπου πραγματοποιούνταν οι θυσίες. Ωστόσο, κατά τη διάρκεια της γεωμετρικής περιόδου: διαφορετική χρήση του ναού από εκείνη που θα έχουμε στη συνέχεια, δηλαδή κατά την αρχαϊκή και κλασική περίοδο. Όπως είδαμε ήδη, η ελληνική Αρχαιότητα καλύπτει μεγάλο χρονολογικό εύρος, κατά συνέπεια υπάρχουν εξελίξεις τόσο στις θρησκευτικές δοξασίες όσο και τις τελετουργίες. Αυτή την εποχή ο ναός είναι ένας μεγάλος λατρευτικός τόπος, όπου συγκεντρώνονται οι πιστοί για να μοιραστούν το γεύμα και να τελέσουν τις τελετουργίες. Τις επόμενες περιόδους, ο ναός θα γίνει η κατοικία του θεού όπου μονάχα ο ιερέας έχει δικαίωμα να εισέρχεται. Είναι εκεί ο χώρος όπου εναποτίθενται όλες οι προσφορές προς τιμήν της θεότητας.

1ο Μικρό ανέκδοτο: Κατασκευάζοντας μακέτες αυτού του είδους των χώρων, προκύπτουν διάφορα περίεργα ερωτήματα. Ουσιαστικά σχετικά με την ποσότητα αίματος που έπρεπε να τοποθετηθεί πάνω στο βωμό... μιας και εκεί σφαγιάζονταν τα θυσιαζόμενα ζώα...

2ο Μικρό ανέκδοτο: Αρχιτεκτονική μακέτα που φτιάχτηκε για τις ανάγκες μιας μεγάλης έκθεσης στη Βασιλεία, στην Ελβετία, με θέμα την Ερέτρια. Αυτή η περιοδική έκθεση στη συνέχεια διεξήχθη στην Ελλάδα. Στην έκθεση αυτή προσαρμόστηκαν όλα τα εκθέματα εκτός αυτής της μακέτας, η οποία παρέμεινε στην Ελβετία. Ο λόγος για τον οποίο δεν εκτέθηκε στην Αθήνα, η εικόνα ουσιαστικά ενός ναού φτιαγμένου από χώμα, πέτρες, με αχυρένια στέγη ήταν για μην «διαταραχθεί» η στερεοτυπική εικόνα του μεγάλου, μνημειακού, μαρμάρινου αρχαιοελληνικού ναού. Ωστόσο, θα πρέπει να σημειωθεί ότι όλοι οι ναοί στην αρχαία Ελλάδα πιθανότατα θα είχαν αρχικά αυτή τη μορφή και ότι οι μεγάλων διαστάσεων ναοί φτιαγμένοι από μάρμαρο εμφανίστηκαν κατά τον 7ο αιώνα π.Χ. (αρχαϊκή περίοδος).

**[SLIDE 15]** Στην αρχαϊκή περίοδο, τον 6ο αιώνα π.Χ., εμφανίζεται τελικά ο γνωστός σε όλους μνημειώδης λίθινος ναός. Ομοιάζει με αυτό, που γνωρίζουμε πολύ καλύτερα, με ένα μαρμάρινο κτίσμα, περιτριγυρισμένο από κίονες (κιονοστοιχία), αέτωμα (στον Απόλλωνα της Ερέτριας παρουσιάζονται εμβληματικές οι μορφές του Θησέα να αγκαλιάζει την Αμαζόνα Αντιόπη).

Ο Απόλλωνας είναι ο πολιούχος θεός των Ερετριαίων. Τους εκπροσωπεί εκτός της *πόλις-κράτους* και βρίσκεται πάντα στο επίκεντρο των υποθέσεων της *πόλις*. Ουσιαστικά μέσα στο ναό του όπου σε δημόσια θέα στήνονται όλα τα διατάγματα, οι νόμοι και όμοια κανονιστικά, ρυθμιστικά, κείμενα.

**[SLIDE 16]** Αλλά ο Δαφνηφόρος Απόλλωνας δεν είναι ο μόνος που λατρευόταν στο ιερό του!

* Κατά τη διάρκεια των ανασκαφών παρατηρούμε ότι σε ένα μέρος του ιερού, στη ΒόρειαΛατρευτική Περιοχή (δηλαδή μέρος όπου πραγματοποιούνταν θυσίες) ανακαλύφθηκαν αντικείμενα πολύ διαφορετικά. Συνεπώς αυτό το μέρος μοιάζει να είναι αφιερωμένο σε μία άλλη θεότητα, σχετιζόμενη περισσότερο με τις γυναίκες. Εκεί βρέθηκαν αντικείμενα σε σχέση με το νερό (υδρίες και πρόχοι) με πολλές αναπαραστάσεις γυναικείων μορφών.
* Για να το σχηματοποιήσουμε (και αυτό δεν πρέπει σίγουρα να είναι κατηγορηματικό), θα υπήρχαν δύο λατρευόμενες θεότητες εντός του ίδιου ιερού: Ο Απόλλωνας συνδεδεμένος κυρίως με το αρσενικό γένος, ενώ μία άλλη για τις γυναίκες. Όμως ποια θα μπορούσε να ήταν αυτή;
* Η πρώτη υπόθεση ήταν ότι επρόκειτο για την Άρτεμις, τη δίδυμη αδελφή του Απόλλωνα. Τα κείμενα μαρτυρούν ακόμη ένα σημαντικό ιερό για τους Ερετριείς: το ναό της Αμαρυσίας Αρτέμιδος...
* Ποια ήταν η Άρτεμις; Δίδυμη αδελφή του Απόλλωνα, θεότητα του κυνηγιού, της άγριας φύσης, της οικογένειας, της υπαίθρου.
* Τα ιερά της βρίσκονται συνήθως στην ύπαιθρο και όχι στο κέντρο των πόλεων.

**[SLIDE 17]** Το πρόβλημα είναι ότι η επικράτεια της *πόλις-κράτους* της Ερέτριας είναι ιδιαίτερα μεγάλη! Συνεπώς, τι πρέπει να γίνει για να εντοπιστεί το ιερό;

**Η έρευνα του ιερού της Αμαρυσίας Αρτέμιδος**

**[SLIDE 18]**

* Οι έρευνες για τον εντοπισμό του ιερού διεξάγονται από τον 19ο αιώνα
* Προκειμένου να διεξαχθεί αυτή η έρευνα οι αρχαιολόγοι βασίζονται ουσιαστικά στα

γραπτά τεκμήρια, αρχαία κείμενα που έχουν φτάσει ως εμάς και τα οποία μιλούν για το ιερό

* Συγκεκριμένα, σώζεται μία ενεπίγραφη στήλη που μεταγράφει τον κανονισμό που

διέπει τη θρησκευτική γιορτή των Αρτεμισίων, τη μεγαλύτερη των γιορτών για τους Ερετριείς προς τιμήν της Άρτεμις. Επίσης, γνωρίζουμε ότι επρόκειτο για ένα ναό μεγάλης σημασίας και για εκπροσώπους όλων των ελληνικών πόλεων-κρατών (Αθήνα, Σπάρτη, Κόρινθος κ.α.) οι οποίοι συμμετείχαν σε αυτές τις γιορτές

* Αντιθέτως, καμία απολύτως ένδειξη από την επιγραφή αυτή δεν μας επιτρέπει να

εντοπίσουμε με ακρίβεια το ιερό.

**[SLIDE 19]**

* Ευτυχώς ένα κείμενο του Στράβωνα είναι το πολυτιμότερο από όλα στοιχείο
* Στράβωνας: ιστορικός ελληνικής καταγωγής γεννημένος γύρω στο 60 π.Χ. και ο οποίος

έζησε ως τις αρχές του 1ου αιώνα μ.Χ.

* Παρά το γεγονός ότι πρόκειται για μεταγενέστερο ιστορικό, δηλαδή της ρωμαϊκής

περιόδου, το κείμενό του στοιχειοθετεί μία πηγή από πρώτο χέρι, καθώς είναι πολύ πιθανό το ιερό να παρέμενε σε χρήση εκείνη την περίοδο

* ρωμαϊκές θεότητες= πολύ κοντά σε αυτές της ελληνικής Αρχαιότητας. Επομένως τα

ιερά γνωρίζουν μεγάλη διάρκεια ζωής, ακόμη και κατά την εποχή των Ρωμαίων.

* Από καθαρή τύχη, το κείμενο μας δίνει την απόσταση!
* Αναφέρει ότι η πόλη της Αμαρύνθου (κοντά στην οποία πρέπει να βρισκόταν το ιερό

της Αρτέμιδας, το οποίο φέρει το επίθετο της πόλης: Άρτεμις Αμαρυσία) βρίσκεται στην απόσταση των 7 σταδίων από την Ερέτρια.

**[SLIDE 20]** Ας ρίξουμε μια προσεκτική ματιά στο αρχαίο κείμενο.

* Για να υπολογίσουμε την απόσταση που χωρίζει την Ερέτρια από το ναό, πρέπει να

χρησιμοποιήσουμε ένα γράμμα: το ‘ζήτα’.

* Την εποχή εκείνη (βυζαντινή), κάθε γράμμα αντιστοιχούσε σε έναν αριθμό και

μετρούσαν σε στάδια.

* 1 στάδιο= ~ 180 μέτρα > 7x 180= ~1,200 χλμ.

**[SLIDE 21]** Επομένως το 19ο αιώνα διερευνούμε σε αυτή την περιφέρεια.

**[SLIDE 22]** Και συναντούμε αρχαία κατάλοιπα ακόμη και σε απόσταση 2 χιλιομέτρων από την πόλη της Ερέτριας.

**[SLIDE 23]** Οι πρώτες αρχαιολογικές ανασκαφές πραγματοποιούνται από την Αμερικανική Σχολή Κλασικών Σπουδών στην Αθήνα. Και καταλήγουν σε ανακαλύψεις! Ωστόσο, αυτές δεν έχουν καμία σχέση με το ιερό της Αρτέμιδος...

[Η ελβετική Σχολή, εκείνη την εποχή δεν είχε ακόμη παρουσία στην Ελλάδα. Θα ξεκινήσει τη δεκαετία 1960]

**[SLIDE 24]** Ανακαλύπτουμε ένα μνημειώδη τάφο, ο οποίος θα ονομαστεί «Τάφος του Αριστοτέλη», παρότι δεν έχει καμία απολύτως σχέση με το φιλόσοφο, καθώς επίσης και μία παλιά εκκλησία...

**[SLIDE 25]** Στη συνέχεια αυτής της αποτυχίας να εντοπιστεί το ιερό, οι ερευνητές αποθαρρύνθηκαν και έπρεπε να περιμένουν πάρα πολύ καιρό για να αναζωπυρωθεί το ενδιαφέρον... Επρόκειτο τελικά για ένα νεαρό φοιτητή, τον Ντενί Κνέπφλερ (Denis Knoepfler), επικεφαλής της αποστολής για την αναζήτηση του ιερού τη δεκαετία 1960.

**[SLIDE 26]** Και μιας και τα στοιχεία από τις ιστορικές πηγές φαινόταν να μην δίνουν πειστικές πληροφορίες για τη θέση του ιερού, θα πάει επιτόπου ο ίδιος να συγκεντρώσει απευθείας από το πεδίο τις απαραίτητες ενδείξεις. Έτσι θα σαρώσει την περιφέρεια της Ερέτριας παρατηρώντας και την παραμικρή λεπτομέρεια.

Με τον τρόπο αυτόν θα εντοπίσει σε ένα μικρό ναό ένα στοιχείο εξαιρετικής σημασίας. Αυτή η μικρή εκκλησία είναι φτιαγμένη από πολύ διαφορετικούς λίθους: μπεζ-καφέ και λευκούς. Αυτές οι λαξευμένες πέτρες (αρχιτεκτονικοί δόμοι) τον ενδιαφέρουν ιδιαίτερα γιατί πρόκειται για στοιχεία που ονομάζουμε υλικό «σε δεύτερηχρήση». Δηλαδή λίθινοι δόμοι που έχουν αποσπαστεί από άλλα μνημεία της Αρχαιότητας με σκοπό να επαναχρησιμοποιηθούν σε διαφορετικούς τόπους λατρείας της παλαιοχριστιανικής περιόδου (πρώιμης βυζαντινής). Ανάμεσα σε αυτούς, θα εντοπίσει μία μικρή στήλη με αφιερωματική επιγραφή στην Αρτέμιδα, τον Απόλλωνα και τη Λητώ, δηλαδή την Απολλώνεια Τριάδα. Αυτού του είδους η στήλη με αφιέρωση προς κάποια θεότητα γενικά προσφέρονταν στο ιερό για να ευχαριστήσουν οι πιστοί τη θεότητα... Οπότε είναι βέβαιο ότι αυτή η μικρή στήλη αποσπάστηκε από το ιερό της Αρτέμιδος.

**[SLIDE 27]** Επιπλέον, λίγο μακρύτερα βρέθηκε ακόμη μία από τις μεγάλες στήλες που θα στέκονταν στο ιερό... και αυτή σε μία εκκλησία τοποθετημένη ως δομικό υλικό σε δεύτερη χρήση! Αυτή τη φορά, η επιγραφή αυτή είχε εντοιχιστεί ανάποδα, ως κομμάτι της Αγίας Τράπεζας του χριστιανικού ναού.

**[SLIDE 28]** Αυτές όλες οι διαφορετικού είδους ενδείξεις, οδηγούν τους επιστήμονες στο συμπέρασμα να αναζητήσουν το ιερό μακρύτερα... Αλλά τι συμβαίνει με το κείμενο του Στράβωνα;

**[SLIDE 29]** Ο νεαρός ερευνητής αποφασίζει να μελετήσει ξανά το κείμενο του αρχαίου γεωγράφου, αναλύοντάς το προσεκτικότερα αυτή τη φορά.

* Δεδομένου ότι ο αριθμός 7 δεν γράφεται ολογράφως, ούτε με αραβικούς αριθμούς

(θα εμφανιστούν αργότερα), αποφασίζει να μελετήσει τον πίνακα των ελληνικών αριθμών οι οποίοι γράφονται με γράμματα.

* Εσείς μπορείτε να εντοπίσετε την κομβική λεπτομέρεια που κατάφερε εκείνος να

παρατηρήσει;

**[SLIDE 30]** Και τελικά διαπιστώνει ότι στην πραγματικότητα τα δύο γράμματα μοιάζουν στη γραφή τους... Το «ζήτα» και το «ξι»! Και με την ομοιότητα αυτή, από το 7 περνάμε στο... 60!

**[SLIDE 31]** Μα πώς είναι όμως δυνατόν να γίνει ένα τέτοιο λάθος; Ο ίδιος ο Στράβωνας έκανε άραγε λάθος;

* Αυτό θα ήταν ένα σχετικά μεγάλο λάθος...Κυρίως για να κάποιον ο οποίος είχει ζήσει

την εποχή που το ιερό ήταν ακόμη ενεργό.

* Ίσως το λάθος να πρέπει να αναζητηθεί αλλού... Γνωρίζετε με ποιον τρόπο τα αρχαία

κείμενα έχουν φτάσει ως εμάς;

* Οι περγαμηνές και οι πάπυροι διασώζονται σπάνια και γενικά, εκτός ελαχίστων

περιπτώσεων, δεν εντοπίζονται στις αρχαιολογικές ανασκαφές. Είναι δηλαδή αυτό που ονομάζουμε, φθαρτά (οργανικά) υλικά.

* Συνεπώς πώς γίνεται να έχουν διασωθεί, διατηρηθεί ως σήμερα τόσο κείμενα αρχαίων

συγγραφέων (του Στράβωνα, του Ομήρου, του Πλάτωνα, του Αριστοτέλη και τόσων άλλων);

**[SLIDE 32]** Η συντριπτική πλειονότητα των αρχαίων κειμένων μάς μεταφέρεται ως σήμερα χάρη στους χριστιανούς μοναχούς, αντιγραφείς σε μοναστήρια κατά τη διάρκεια του Μεσαίωνα... Σκεφτείτε: Όταν αντιγράφουμε χειρόγραφα όλη μέρα, είναι αρκετά εύκολο να συμβεί ένα λάθος απροσεξίας κατά την αντιγραφή και να αφαιρεθεί μία μικρή γραμμή από ένα γράμμα... μετατρέποντας έτσι το 60 (ξ) σε 7 (ζ)!

**[SLIDE 33]** Και όταν υπολογίσουμε 60 στάδια αντί 7 φτάνουμε... σχεδόν 11 (10,8 για την ακρίβεια) χιλιόμετρα από την Ερέτρια!

**[SLIDE 34]** Το γεγονός αυτό σημαίνει ότι πρόκειται για μία κατά πολύ μεγαλύτερη έκταση την οποία και έχουν να καλύψουν οι ερευνητές αναζητώντας το αρχαίο ιερόν της Αμαρυσίας Αρτέμιδος...

**[SLIDE 35]** Και άλλες όμως πηγές μπορούν να φανούν ιδιαίτερα χρήσιμες σε αυτήν την πολυπόθητη αναζήτηση!

* Σε κάποιους παλιούς χάρτες, που ονομάζονται οι «Χάρτεςτου Μορέως», οι οποίοι

δημιουργήθηκαν το 19ο αιώνα κατά τη διάρκεια μίας γαλλικής εκστρατείας (στρατιωτική και επιστημονική) στην Ελλάδα με σκοπό και τη χαρτογράφησή της, εντοπίζουμε μία πολλή ενδιαφέρουσα αναφορά. Ο χάρτης αναπαριστά την πεδιάδα της Ερέτριας και όχι μακριά από εκεί όπου ο Ντενί Κνέπφλερ εντόπισε την εντοιχισμένη στο μικρό ναό επιγραφή, αναφέρονται «ελληνιστικοί λίθοι»...

* Ένα ακόμη πειστικό στοιχείο, το μέρος αυτό στις μέρες μας ονομάζεται «Λόφος των

Παλαιοεκκλησιών» και γνωρίζουμε ότι οι χριστιανοί συχνά κατασκεύαζαν ιερούς τόπους σε γειτνίαση με αρχαίους τόπους λατρείας...

**[SLIDE 36]** Το 2004 ο Ντενί Κνέπφλερ καταφέρνει επιτέλους να εντοπίσει μία πιθανή θέση του ιερού!

**[SLIDE 37]** Και αποδεικνύεται ότι η θέση αυτή είναι κοντά στην επιγραφή που είχε χρησιμοποιηθεί κατά την ανέγερση του ναού...

**[SLIDE 38]**

* Τώρα μένει πια να εντοπιστεί με απόλυτη ακρίβεια το ιερό. Και αυτό, φυσικά συνιστά

μία πραγματικά τεράστια και κοπιώδη προσπάθεια!

* Γύρω από το λόφο των Παλαιοεκκλησιών: κανένας ορατός τοίχος!

**[SLIDE 39]**

* Επιπλέον, η Αμάρυνθος όπως η Ερέτρια βρίσκεται σε μία πανέμορφή παραθαλάσσια

τοποθεσία...

* Και το χώρο ήδη καταλαμβάνει ένα σημαντικό αριθμό εξοχικών κατοικιών
* Και όταν μιλάμε για σπίτια, σημαίνει και ιδιοκτήτες οι οποίοι προφανώς δεν θα έχουν

όρεξη να πάμε να σκάψουμε μέσα στις αυλές τους...

**[SLIDE 40]**

* Προκειμένου να περιοριστούν οι άσκοπες και χωρίς αποτέλεσμα έρευνες πεδίου,

ζητάμε τη βοήθεια της τεχνολογίας! Η μέθοδος της γεωφυσικής έρευνας επιτρέπει να σαρώσουμε το χώμα και να ελέγξουμε την ηλεκτρική αντίσταση του εδάφους.

* Το απαράμιλλο πλεονέκτημα αυτής της μεθόδου είναι ότι δεν είναι καθόλου

επεμβατική, σε αντίθεση με την ανασκαφή. Είναι σίγουρα πολύ πιο εύκολο να εισέλθει κάποιος στις ιδιοκτησίες των κατοίκων αν τους υποσχεθείς ότι δεν θα κάνεις μεγάλες τρύπες στην αυλή τους...

* Πώς όμως δουλεύει αυτή η μέθοδος; Με λίγα λόγια: ένα κύμα ηλεκτρικής αντίστασης

στέλνεται από μηχανήματα στο χώμα. Εάν το σήμα συναντήσει, «χτυπήσει» πάνω σε κάποιο θαμμένο στο έδαφος στοιχείο μεγάλης πυκνότητας (όπως για παράδειγμα ένα μεγάλο λίθο θεμελίωσης...), το σήμα επιστρέφει αμέσως και θα δείξει τη θέση ενός κόκκινου χρώματος. Αντιθέτως, σε σημεία όπου το σήμα τα διαπερνά χωρίς να «χτυπήσει», σημαίνει ότι εκεί υπάρχει μόνο χώμα και η ένδειξη θα γίνει πράσινη.

**[SLIDE 41]**

* Όμως στη συνέχεια, πρέπει ακόμη να γίνει ανασκαφή, εκεί όπου εντοπίζεται το σημείο

ενδιαφέροντος!

* Βρισκόμαστε στο 2006: Ιδού το μοναδικό οικόπεδο στο οποίο η Ελβετική Σχολή έλαβε

την άδεια ανασκαφικής διερεύνησης. Δυστυχώς, δεν είμαστε καθόλου στα σημεία στα οποία η γεωφυσική έρευνα είχε καταγράψει ενδείξεις κόκκινου χρώματος, αλλά και τι να γίνει... θα δοκιμάσουμε τουλάχιστον να ελέγξουμε αν εμφανιστεί κάποιο πειστικό τεκμήριο στα ροζ σημεία.

**[SLIDE 42]** Αρχαιολογικές αποκαλύψεις:

* Ένας τάφος: φυσικά αυτό είναι κάτι, αλλά όχι ένα ιερό! Πόσο μάλλον όταν τα αρχαία ιερά σπάνια εσωκλείουν τάφους εντός των τειχών τους.
* Και κάποιοι μικροί τοίχοι, όχι όμως σαν τους μεγάλους τοίχους που αναμένονται για τα δημόσια κτίσματα... Αυτοί μοιάζουν περισσότερο για τοίχους που χωρίζουν χωράφια...
* Ωστόσο, αυτές οι γεωφυσικές έρευνες δεν ήταν καθόλου ανώφελες! Κατά τη διάρκεια της ανασκαφής ένας κάτοικος της Αμαρύνθου επισκέφτηκε το αρχαιολογικό κλιμάκιο, για να του υποδείξει ότι στην απέναντι πλευρά του δρόμου, εκεί όπου ένας άλλος κάτοικος οικοδομούσε το εξοχικό του, είχε δει ένα μεγάλο αρχιτεκτονικό λίθινο δόμο, ο οποίος έμοιαζε αρχαίος και φαινόταν να έχει μόλις έρθει στο φως από τα εκσκαφικά μηχανήματα.

**[SLIDE 43]**

* Στο πεδίο, οι αρχαιολόγοι πράγματι εντοπίζουν ένα τεράστιο μετατοπισμένο λίθο θεμελίωσης ενός μνημειακού οικοδομήματος. Σπεύδουν λοιπόν να το τεκμηριώσουν φωτογραφικά και να το μετρήσουν.
* Και πολύ καλά έκαναν! Εφόσον την επόμενη ημέρα, ο λίθος είχε κάνει φτερά... Επίσης, οι ιδιοκτήτες έχασαν οριστικά την οικοδομική άδεια... Η αποκάλυψη αυτού του λίθου είχε με βεβαιότητα θέσει σε κίνδυνο την ανέγερση και του ίδιου του σπιτιού.

**[SLIDE 44]**

* Την επόμενη χρονιά ο στόχος των αρχαιολόγων είναι να προσεγγίσουν κατά το δυνατόν περισσότερο το μνημειώδη αυτό λίθο, δηλαδή να σκάψουν σε εγγύτητα.
* Δύο εφικτά προσβάσιμα σημεία → επιλέγουν αυτό που είναι πιο κοντά του.

**[SLIDE 45]**

* Κατά τη διάρκεια της ανασκαφής, σκάβουμε μία μεγάλη τομή... Χωρίς όμως να βρούμε

κάτι, παρά μόνο θραύσματα πήλινων αγγείων (*όστρακα κεραμικής*), το πιο συνηθισμένο εύρημα των αρχαιολόγων.

* Παρότι δεν βρίσκουμε κάτι ιδιαίτερης σημασίας, οι αρχαιολόγοι έχοντας τη συνήθεια να

καταγράφουν τα πάντα, προτού να φύγουμε η τελευταία ημέρα της ανασκαφής ήταν αφιερωμένη στην τεκμηρίωση.

* Τεκμηρίωση της στρωματογραφίας και τη διορθώσαμε! Και να σου... εμφανίζεται ένας

μαρμάρινος λίθος.

**[SLIDE 46]** Εμφανίζεται λοιπόν ένας μαρμάρινος δόμος κάποιου κτηρίου!

**[SLIDE 47]**

* Ανοίγουμε ολόκληρο το σημείο, αποκαλύπτουμε ολόκληρο το λίθο! Και ένας

μνημειώδης, δηλαδή μεγάλων διαστάσεων τοίχος έρχεται στο φως!

* Από δω και στο εξής υπάρχει κάτι χειροπιαστό, στο οποίο πλέον βασίζονται τα

αιτήματα → αγορές οικοπέδων και ανασκαφές!

* Όμως όλα αυτά χρειάζονται παραπάνω χρόνο και προσπάθεια...

**[SLIDE 48]**

* Από κει και πέρα πρέπει να αναμένουμε: να πειστούν οι ιδιοκτήτες να πουλήσουν το

οικόπεδό τους, να βρεθούν τα χρήματα για την αγορά τους, να αποκτηθούν οι απαραίτητες άδειες για τη διεξαγωγή της ανασκαφής → διαδικασία που μπορεί να πάρει αρκετό καιρό!

**[SLIDE 49]**

* Τα καλά νέα όμως είναι ότι οι «πραγματικές» ανασκαφές μπορούν πλέον να

ξεκινήσουν!

**Οι αρχαιολογικές ανακαλύψεις στο ιερό της Αρτέμιδος**

**[SLIDE 50]** Στα βαθύτερα στρώματα της ανασκαφής, διαπιστώνουμε ότι τα πρώτα ίχνη κατοίκησης του χώρου ανέρχονται πολύ πριν την εποχή παρουσίας του ιερού. Πρόκειται για οικιστικά κατάλοιπα που χρονολογούνται ακόμη και στη μακρινή μυκηναϊκή εποχή, δηλαδή τον 12ο-11ο αιώνα π.Χ.

**[SLIDE 51]** Τα πρωιμότερα κατάλοιπα της Αρχαιότητας αγγίζουν τη γεωμετρική εποχή (9ος αιώνας π.Χ.), με άλλα λόγια τα πρώτα στάδια του ελληνικού πολιτισμού (εποχή του Ομήρου), ενώ αντιστοιχούν στα φτιαγμένα από χώμα και ξύλο οικοδομήματα της Ερέτριας.

Στην Αμάρυνθο τα ίχνη αυτής της εποχής είναι λίγα καθώς βρίσκονται θαμμένα στα κατώτερα στρώματα. Ανασκάπτουμε «ανεβαίνοντας» πάντοτε στην κλίμακα του χρόνου. Επομένως θα είναι τα τελευταία στρώματα τα οποία θα μπορέσουμε να ανασκάψουμε και να μελετήσουμε.

**[SLIDE 52]** Η αρχαϊκή εποχή (7ος-6ος αιώνας π.Χ.) είναι η καλύτερα γνωστή σε εμάς εποχή.

* Ορισμένα οικοδομήματα κατέστη δυνατό να ανασκαφούν εξολοκλήρου και να διαπιστώσουμε ότι σε εκείνη την εποχή μία μορφή λατρευτικής δραστηριότητας ήταν ήδη εγκατεστημένη στο χώρο.
* Στοά εισόδου: είσοδοι και δύο αίθουσες (σίγουρα χώροι συμποσίων)
* Ανάμεσα στις δύο αίθουσες: μία δεξαμενή
* Δεξαμενή: λατρευτική πρακτική σχετιζόμενη με το νερό → είναι δυνατή η σύνδεση με το ιερό του Απόλλωνα στην Ερέτρια και οι μικρογραφικές (μικρών διαστάσεων) υδρίες που χρησιμοποιούνταν από γυναίκες για την τέλεση λατρευτικών πρακτικών που συνδέονται με τη χρήση του νερού.

**[SLIDE 53]** Ανάμεσα στα ευρήματα, αποκαλύφθηκαν αντικείμενα τα οποία με βεβαιότητα ήταν προσφορές στη θεότητα. Είναι αντικείμενα πολύ διαφορετικά από αυτά που έρχονται στο φως ανασκάπτοντας σπίτια ή κατοικίες!

* Μία σφραγίδα από σεπερντινίτη με παράσταση αιγυπτιακού θέματος
* Σεπεντινίτης: πολύτιμος λίθος που δεν υπάρχει στον ορυκτό πλούτο της Ελλάδας
* Αιγυπτιακό θέμα= προέρχεται από μακριά!
* Θραύσμα χάλκινου καζανιού (όχι όμως για μαγείρεμα)

Ενεπίγραφοι (με επιγραφές) τροχοί: ευρήματα τα οποία στη συντριπτική τους πλειονότητα είναι αφιερώματα σε ιερά!

**[SLIDE 54]** Μικρός ταύρος από συμπαγή χαλκό: ιδιαίτερα πολύτιμος!

**[SLIDE 55]** Όπως και στο μεγάλο ιερό του Απόλλωνα στην Ερέτρια, παρατηρούμε ότι κατά την κλασική εποχή κατασκευάζονται ακόμη μεγαλύτερα κτήρια στη θέση των παλαιότερων (κυρίως η στοά). Στάδιο «μνημειοποίησης» του ιερού.

**[SLIDE 56]** Καταστρέφεται η προηγούμενη στοά και στη θέση της ανεγείρεται μία καινούρια μεγαλύτερων διαστάσεων.

**[SLIDE 57]**

* Σε αυτή την εικόνα, βλέπουμε το σημείο της πρώτης διερευνητικής τομής όπου είχαμε βρει ένα μικρό τμήμα τοίχου, το οποίο τελικά ανήκε στη μνημειακών διαστάσεων στοά της αρχαϊκής περιόδου.
* Επιπλέον, βλέπουμε μία κρήνη της ρωμαϊκής περιόδου.

**[SLIDE 58]**

* Το αναπάντεχο αυτό εύρημα, της ρωμαϊκής εποχής, είναι μία κρήνη, μέσα στην οποία βρέθηκαν πάνω από 200 νομίσματα! Ακόμη, περιείχε ακέραια αγγεία και πήλινα διακοσμητικά στοιχεία στέγης (*ακρωτήρια*).
* Επομένως γνωρίζουμε μετά βεβαιότητας ότι το ιερό ήταν σε χρήση έως τη ρωμαϊκή εποχή!
* Η αποκάλυψη στην ανασκαφή τάφων της παλαιοχριστιανικής εποχής, μας δείχνει ότι η θέση συνέχισε να χρησιμοποιείται ακόμη και όταν η θρησκεία άλλαξε... Το γεγονός ότι ο γειτονικός λόφος ονομάζεται «Παλαιοεκκλησιές», καταδεικνύει επίσης ότι οι πρώτοι χριστιανοί εγκαταστάθηκαν κοντά σε τόπους της αρχαίας λατρείας, με σκοπό να καθιερώσουν ομαλά τη δική τους θρησκεία και να τη συνοδεύσουν με τις συνήθειες των ανθρώπων.

**[SLIDE 59]** Σε αυτό το στάδιο, το ερώτημα είναι το εξής: Κατά τη γνώμη σας, σε αυτή τη φάση, μπορούμε να επιβεβαιώσουμε ότι βρισκόμαστε μέσα στο ιερό της Αμαρυσίας Αρτέμιδος;

* Εάν ναι. Για ποιο λόγο; (Σύμφωνα με ποια στοιχεία;)
* Εάν όχι. Για ποιο λόγο; Προς ώρας, γνωρίζουμε ότι ανασκάπτουμε ένα χώρο λατρείας, ωστόσο μας λείπει η ταυτότητα της λατρευόμενης θεότητας. Αυτή η ταυτότητα θα μπορούσε να μας γίνει γνωστή από διάφορα στοιχεία:
	+ Μία αναπαράσταση
	+ Κάποιες ειδικές προσφορές
	+ Ή απλά το όνομα της θεότητας, για παράδειγμα πάνω σε αφιερωματικές επιγραφές, όπως αυτή πάνω στο ναό του γειτονικού λόφου.

**[SLIDE 60]**

Έως το 2017 κανένα απολύτως από αυτά τα στοιχεία δεν ήταν ικανά να επιβεβαιώσουν ότι είμασταν στο ιερό της Αρτέμιδος. Αυτό συνέβη όταν ο Ντενί Κνεπφλέρ (ο επιγραφολόγος μας) είχε μία άλλη διαίσθηση. Είχε δηλαδή την εντύπωση ότι τα σκαλοπάτια της διπλής κλίμακας της κρήνης είχαν δημιουργηθεί από ενεπίγραφους λίθους: στήλες της κλασική/ελληνιστικής περιόδου και επομένως ήδη παλιές, πάνω από έναν αιώνα).

Το πρόβλημα όμως είναι το εξής: έχουμε άραγε το δικαίωμα να διαλύσουμε ένα μνημείο, μετακινώντας/αποσπώντας από τη θέση τους κομμάτια αυτού με σκοπό να έχουμε πληροφορίες για περασμένες εποχές;

→ ακανθώδες ερώτημα

→ συζήτηση με την ελληνική πολιτεία στην οποία και ανήκουν οι αρχαιότητες

 = απόφαση τεκμηρίωσης της κρήνης με τον καλύτερο και πληρέστερο τρόπο

 =φωτογραμμετρική μέθοδος, σχεδίαση, αποτυπώσεις, περιγραφές κ.ά.

→ έπειτα προσεκτική απόσπαση ορισμένων λίθων της κλίμακας για να επιβεβαιωθεί ή να απορριφθεί η υπόθεση.

**[SLIDE 61]** Και η υπόθεση του Καθηγητή τελικά επιβεβαιώνεται! Τα σκαλοπάτια επρόκειτο για επιγραφές, ανάποδα τοποθετημένες. Πόσο σημαντικές αποκαλύψεις ήταν αυτές! Ευτυχώς οι επιγραφές, τοποθετημένες με τη σκαλισμένη τους όψη προς τα κάτω (μη ορατή), προστατεύτηκαν από τη διάβρωση που θα προκαλούσαν τα πατήματα των προσκυνητών ανεβοκατεβαίνοντας στην κρήνη!

**[SLIDE 62]** Ανακάλυψη μίας επιγραφής με αφιέρωση στην Απολλώνεια Τριάδα: Απόλλωνα, Αρτέμιδα και Λητώ. Τη γραπτή αυτή απόδειξη ακολούθησε μία δεύτερη ακόμη πιο κραυγαλέα.

**[SLIDE 63]** Πρόκειται για κεραμίδια στέγης! Στο σημείο αυτό, η στέγαση κατέρρευσε και τα κεραμίδια πέφτοντας έμειναν εκεί... Ορισμένα από αυτά είναι ενσφράγιστα με το όνομα «Αρτέμιδος», δηλαδή που είναι της Αρτέμιδας, που ανήκουν σε αυτήν. Αυτό σημαίνει ότι τα κεραμίδια αυτά είχαν φτιαχτεί επιτούτου για να στεγάσουν κτήριο αφιερωμένο σε αυτήν. Επομένως, βρισκόμαστε στο ιερό της.

**[SLIDE 64]** Η αποκάλυψη των κεραμιδιών μοιάζει με ανέκδοτο, και είναι! Αυτή η αποκάλυψη ήταν τέτοιας εξαιρετικής σημασίας, ώστε το ελληνικό κράτος προχώρησε ακόμη και στην έκδοση ενός επετειακού γραμματοσήμου με αυτό το εύρημα. Αξιοσημείωτο είναι το γεγονός ότι αυτή η μείζονος σημασίας αρχαιολογική αυτή απόδειξη βγαίνει στο φως, φτάνει στα χέρια μας το 2017...δηλαδή δέκα χρόνια μετά τις πρώτες ανασκαφές!

**[SLIDE 65]** Μα πού είναι όμως ο ναός;Μετά από όλες αυτές τις έρευνες, παραμένει άγνωστο ένα σημαντικό στοιχείο: ο ναός της θεότητας, ο οποίος σίγουρα πρέπει να βρίσκεται στο κέντρο στο ιερού.

**[SLIDE 66]** Αποφασίζουμε έτσι να πραγματοποιήσουμε δοκιμαστικές ανασκαφικές τομές για να εντοπίσουμε το ναό. Είναι τότε λοιπόν που πέφτουμε πάνω σε μνημειώδεις τοίχους, οι οποίοι θα μπορούσαν να ανήκουν σε κάποιο τοίχο του ναού... αλλά τι ατυχία... αυτοί πηγαίνουν κάτω από ένα σύγχρονο σπίτι! Και τώρα τι κάνουμε;

**[SLIDE 67]** Αναγκαστικά κατεδαφίζουμε το σπίτι!

**[SLIDE 68]** Και από κάτω ανακαλύπτουμε όχι μόνο το ναό, αλλά και το βωμό του ιερού!

**[SLIDE 69]** Ακόμη βρίσκουμε τα πρώτα αφιερώματα. Όπως ένα θραύσμα χάλκινης φαρέτρας, η οποία θα πρέπει να ανήκε σε ένα χάλκινο αγαλματίδιο.

**[SLIDE 70]** Συνεχίζουμε να σκάβουμε και πράγματι, φέρνουμε στο φως μία πλουσιότατη συγκέντρωση-εναπόθεση (*αποθέτης*) ενός σημαντικότατου πλήθους αντικειμένων που είχαν προσφερθεί ως αφιερώματα στην Αρτέμιδα. Ας δούμε κάποιες εικόνες αυτών των πολύτιμων ευρημάτων:

**[SLIDE 71]** Ακέραια αγγεία (σπάνια συμβαίνει!) από ψημένο πηλό. Αυτά τα αγγεία είναι όλα μελανόμορφα (με μαύρες μορφές-παραστάσεις), στοιχείο που μας δείχνει ότι η προσεκτική απόθεση εντός του θα έγινε πριν το 530 π.Χ., όταν εμφανίζεται ο ερυθρόμορφος ρυθμός (με κοκκινωπές μορφές) και ο οποίος αντικαθιστά την παλαιότερη απόδοση των μορφών με μαύρο χρώμα.
Ανάμεσα σε αυτό το σημαντικό αριθμητικά σύνολο πήλινων αγγείων κυριαρχούν τα σχήματα που προορίζονταν για την κατανάλωση του κρασιού (αμφορείς, κάνθαροι ).

**[SLIDE 72]** Επίσης βρίσκουμε χάλκινα αντικείμενα, όπως αυτό εδώ στη φωτογραφία, μπροστά στα πόδια του συντηρητή: μία ασπίδα. Στην εικόνα δεξιά, ένας καθρέφτης (*κάτοπτρο*).

**[SLIDE 73]** Όλα αυτά τα αντικείμενα πρέπει να συντηρηθούν στο εργαστήριο (Αρχαιολογικό Μουσείο Ερέτριας) και αυτό είναι μία πραγματικά επίσης χρονοβόρα διαδικασία, η οποία ωστόσο μας δίνει μία πολλή καλύτερη, λεπτομερέστερη επισκόπηση του κάθε υπό εξέταση αντικειμένου.

**[SLIDE 74]** Επιπλέον στα παραπάνω πολύτιμα ευρήματα συγκαταλέγονται:

* ένας σημαντικότατος αριθμός πήλινων ειδωλίων, τα κατεξοχήν αρχαιολογικά ευρήματα σε ένα ιερό, τα οποία μπορεί να αναπαριστούν οτιδήποτε.
* γυάλινοι ψήφοι (χάντρες)
* και ένα ιδιαίτερα δυσεύρετο εύρημα: ένα κομμάτι υφάσματος! Τα κομμάτια υφάσματος είναι πολύ σπάνια στις αρχαιολογικές ανασκαφές, καθότι οργανικά και επομένως φθαρτά υλικά με κακή κατάσταση διατήρησης. Το ύφασμα στο ιερό της Αμαρύνθου διατηρήθηκε χάρη στη διάβρωση του χαλκού.

**[SLIDE 75]** Η συντήρηση των ειδωλίων μάς έδωσε τη δυνατότητα να εμφανιστούν, μετά από λεπτομερή καθαρισμό, χρώματα στην επιφάνειά τους.

**[SLIDE 76]** Και εδώ βλέπουμε από ψηλά μία συνολική άποψη της ανασκαφής του 2020.

**[SLIDE 77]** Και για να συνοψίσουμε με λίγα λόγια, εδώ παρουσιάζεται το χρονικό της αρχαιολογικής αυτής ανακάλυψης:

1967: Έναρξη της έρευνας από τον Ντενί Κνέπφλερ:

**[SLIDE 78]** Διασχίζει την ύπαιθρο...

**[SLIDE 79]** Μέχρις ότου να φτάσει σε μία ασφαλή υπόθεση για τη θέση του ιερού!

**[SLIDE 80]** 2004: πραγματοποιούμε γεωφυσικές έρευνες

**[SLIDE 81]** ...οι οποίες καταλήγουν σε ανασκαφικές τομές. Αλλά όχι ακόμη στο ιερό!

**[SLIDE 82]** 2007: επιτέλους πέφτουμε πάνω σε ένα τμήμα τοίχου!

**[SLIDE 83]** Ωστόσο, θα χρειαστεί να περάσουν ακόμη 10 ολόκληρα χρόνια μέχρι να υπάρξει η πολύτιμη ένδειξη ότι πράγματι πρόκειται για το ιερό της Αμαρυνθίας Αρτέμιδος!

**Ιστορικό της ανακάλυψης της αρχαιολογικής θέσης**

**[SLIDE 84]** Και να με τι δουλεύουν οι αρχαιολόγοι:

* Πυκνή διαδοχή εποχών σε έναν ενιαίο χώρο.
* Όλα τα κατάλοιπα στο χώρο δε χρονολογούνται, δεν ανήκουν, σε μία μόνο περίοδο. Επομένως, προσπαθούμε να τα κατανοήσουμε, να τα «διαβάσουμε» με τη βοήθεια διαφορετικών χρωμάτων.
* Αντιθέτως! Ορισμένα καταστράφηκαν, διαλύθηκαν για να χτιστούν στη θέση τους νέα. Και όμως σήμερα εντοπίζουμε τα ίχνη τους.
* Χάρη στην παλυνολογία και στις μελέτες των φυτικών καταλοίπων, μπορούμε να έχουμε εικόνα της εξέλιξης του τοπίου.

**[SLIDE 85]**

* Τα πρωιμότερα ίχνη κατοίκησης: μυκηναϊκά= τα βαθύτερα/κατώτερα στρώματα
* Αυτά τα κατάλοιπα αποδεικνύουν ότι η θέση είχε ήδη ανθρώπινη παρουσία γύρω στο 2.500 π.Χ.

Στη συνέχεια φαίνεται να υπήρξε ένα κενό και εντοπίζουμε ξανά ίχνη ανθρώπινης δραστηριότητας κατά τη γεωμετρική περίοδο (9ος αιώνας π.Χ.)

**[SLIDE 86]**

* Τα πρώτα ίχνη που επιβεβαιώνουν ένα ιερό: αρχαϊκή περίοδος (7ος-6ος αι. π.Χ)

 → 1η μεγάλων διαστάσεων στοά με δύο διαδρόμους κίνησης

 → εντός της στοάς: δύο αίθουσες και στο κέντρο μία δεξαμενή: τελετουργικό σχετιζόμενο με τη χρήση νερού;

 → πρώτος ναός φτιαγμένος από χώμα και ξύλα, όπως αυτός οτυ Απόλλωνα στην Ερέτρια.

Πολλά αφιερώματα ανακαλύφθηκαν (σφραγίδες, ενεπίγραφοι τροχοί κ.ά.), χάλκινο ειδώλιο ταύρου

**[SLIDE 87]**

* Το ιερό λαμβάνει μνημειώδεις διαστάσεις → κλασική/ελληνιστική περίοδος (5ος-1ος αι. π.Χ.)
* Ανεγείρεται λοιπόν ένας μαρμάρινος ναός και μία στοά εισόδου πιο επιβλητική.
* Το ιερό χρησιμοποιείται ως τη ρωμαϊκή περίοδο, αφιερωμένο στην Αρτέμιδα, ενώ στη συνέχεια διαλύθηκε για να ανεγερθούν οι χριστιανικοί ναοί και άλλα οικοδομήματα της βυζαντινής περιόδου.

**[SLIDE 88]**

* Και οι αρχαιολόγοι συνεχίζουν να φέρνουν στο φως τμήματα του ιερού!

**[SLIDE 89]** Εδώ, μία αποκατάσταση για να σχηματίσουμε μια εικόνα του πως θα μπορούσε να μοιάζει το ιερό κατά την κλασική/ελληνιστική περίοδο, δηλαδή στην ακμή του, όποτε και τα οικοδομήματά του λαμβάνουν μνημειώδεις διαστάσεις.

**[SLIDE 90]** Αναπαράσταση του ναού της Αμαρυσίας Αρτέμιδος σύμφωνα με ένα βιντεοπαιχνίδι, *Η πιστή Οδύσσεια ενός δολοφόνου* (*Assassin's Creed Odyssey*!). Οι έρευνες της Ελβετικής Αρχαιολογικής Σχολής στην Αμάρυνθο δεν είχαν ακόμη τότε (2018) ολοκληρωθεί και στην αναπαράσταση αυτή πρόκειται για μία πρώτη υπόθεση και έτσι το ιερό είναι πολύ μεγαλύτερο σε σχέση με την πραγματικότητα.